CELEX: 32020D0290
Language: fi
Date: 2020-02-28 00:00:00
Title: Komission täytäntöönpanopäätös (EU) 2020/290, annettu 28 päivänä helmikuuta 2020, Intiasta peräisin olevien pallografiittiraudasta valmistettujen putkien tuontiin sovellettavia tasoitustoimenpiteitä koskevan osittaisen välivaiheen tarkastelun päättämisestä muuttamatta voimassa olevia toimenpiteitä

2.3.2020   
               
               
                  FI
               
               
                  Euroopan unionin virallinen lehti
               
               
                  L 61/6
               
            
         KOMISSION TÄYTÄNTÖÖNPANOPÄÄTÖS (EU) 2020/290,
         annettu 28 päivänä helmikuuta 2020,
         Intiasta peräisin olevien pallografiittiraudasta valmistettujen putkien tuontiin sovellettavia tasoitustoimenpiteitä koskevan osittaisen välivaiheen tarkastelun päättämisestä muuttamatta voimassa olevia toimenpiteitä
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon muista kuin Euroopan unionin jäsenvaltioista tapahtuvalta tuetulta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1037 (1) ja erityisesti sen 14 artiklan 1 kohdan,
         on ilmoittanut asiasta jäsenvaltioille,
         sekä katsoo seuraavaa:
         1.   MENETTELY
         
         1.1.   Voimassa olevat toimenpiteet
         
         
                     (1)
                  
                  
                     Euroopan komissio, jäljempänä ’komissio’, otti täytäntöönpanoasetuksella (EU) 2016/387 (2), jäljempänä ’alkuperäinen asetus’, käyttöön lopullisen tasoitustullin Intiasta peräisin olevien pallografiittiraudasta (tunnetaan myös nimellä pallografiittivalurauta) valmistettujen putkien tuonnissa, jäljempänä ’tarkasteltavana oleva tuote’.
                  
               
                     (2)
                  
                  
                     Tarkasteltavana olevaa tuotetta koskee myös lopullisen polkumyyntitullin käyttöönotosta Intiasta peräisin olevien pallografiittiraudasta (tunnetaan myös nimellä pallografiittivalurauta) valmistettujen putkien tuonnissa komission täytäntöönpanoasetus (EU) 2016/388 (3), sellaisena kuin se on muutettuna täytäntöönpanoasetuksella (EU) 2016/1369 (4).
                  
               1.2.   Tarkastelupyyntö
         
         
                     (3)
                  
                  
                     Komissio vastaanotti 24 päivänä heinäkuuta 2018 voimassa olevan tasoitustullin osittaista välivaiheen tarkastelua koskevan pyynnön, jonka vientiä harjoittava tuottaja Electrosteel Castings Limited, jäljempänä ’ECL’, esitti asetuksen (EU) 2016/1037, jäljempänä ’perusasetus’, 19 artiklan nojalla.
                  
               
                     (4)
                  
                  
                     Alkuperäisessä tutkimuksessa komissio määritti ECL:n tasoitustulliksi 9,0 prosenttia.
                  
               1.3.   Osittaisen välivaiheen tarkastelun vireillepano
         
         
                     (5)
                  
                  
                     Komissio päätti panna vireille perusasetuksen 19 artiklan mukaisen osittaisen välivaiheen tarkastelun, joka rajoittui tuen tarkasteluun ECL:n ja siihen etuyhteydessä olevien intialaisten yritysten osalta. Komissio julkaisi 4 päivänä joulukuuta 2018Euroopan unionin virallisessa lehdessä tarkastelun vireillepanoa koskevan ilmoituksen, jäljempänä ’vireillepanoilmoitus’ (5).
                  
               
                     (6)
                  
                  
                     Tarkastelua koskeva tutkimusajanjakso kattoi 1 päivän huhtikuuta 2017 ja 31 päivän maaliskuuta 2018 välisen ajan.
                  
               1.4.   Asianomaiset osapuolet
         
         
                     (7)
                  
                  
                     Komissio pyysi vireillepanoilmoituksessa asianomaisia osapuolia esittämään näkökantansa. Lisäksi komissio ilmoitti tarkastelusta nimenomaisesti asianomaisen maan viranomaisille ja pyysi niitä osallistumaan siihen.
                  
               
                     (8)
                  
                  
                     Asianomaisilla osapuolilla oli mahdollisuus esittää huomautuksia kirjallisesti ja pyytää kuulemista komission ja/tai kauppaan liittyvissä menettelyissä kuulemisesta vastaavan neuvonantajan kanssa.
                  
               
                     (9)
                  
                  
                     Komissio piti kaksi kuulemista ECL:n edustajien kanssa 26 päivänä huhtikuuta 2019 ja 8 päivänä marraskuuta 2019. Lisäksi komissio järjesti kaksi yhteistä kuulemista, joita pyysivät Hydro-Mat (Belgia) ja Vodoskok (Kroatia), ja Rekalde (Espanja), Aquatubo (Espanja), Duna Armatura (Romania), G.M. Tecnorappresentanze (Italia), Termocentro (Italia) ja WAPPTech Environmental Technology (Unkari).
                  
               2.   PYYNNÖN PERUUTTAMINEN
         
         
                     (10)
                  
                  
                     ECL ilmoitti komissiolle 27 päivänä syyskuuta 2019 päivätyllä sähköpostiviestillä välivaiheen tarkastelua koskevan pyyntönsä peruuttamisesta.
                  
               
                     (11)
                  
                  
                     Perusasetuksen 14 artiklan 1 kohdan nojalla menettely voidaan päättää, jos pyyntö peruutetaan, paitsi jos päättäminen ei olisi unionin edun mukaista.
                  
               
                     (12)
                  
                  
                     Tutkimuksessa ei ollut tullut esiin sellaisia seikkoja, jotka olisivat osoittaneet, että menettelyn päättäminen ei olisi unionin edun mukaista.
                  
               3.   PÄÄTELMÄT
         
         
                     (13)
                  
                  
                     Komissio katsoi, että osittainen välivaiheen tarkastelu olisi päätettävä ilman, että merkittävien pysyvien muutosten ja ECL:n tukikäytännön esiintymistä olisi virallisesti todettu.
                  
               
                     (14)
                  
                  
                     Komissio totesi, että tuen tutkimiseen ECL:n osalta rajoittuva osittainen välivaiheen tarkastelu olisi päätettävä muuttamatta voimassa olevia toimenpiteitä.
                  
               4.   ILMOITTAMINEN
         
         
                     (15)
                  
                  
                     Kaikille asianomaisille osapuolille ilmoitettiin niistä keskeisistä tosiseikoista ja huomioista, joiden perusteella edellä esitettyihin päätelmiin päädyttiin, ja niille annettiin määräaika huomautusten esittämiselle tämän ilmoituksen johdosta. Saatu huomautus ei antanut aihetta muuttaa päätelmiä.
                  
               
                     (16)
                  
                  
                     Tämä päätös on perusasetuksen 25 artiklan 1 kohdalla perustetun komitean lausunnon mukainen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Päätetään Intiasta peräisin olevien pallografiittiraudasta (tunnetaan myös nimellä pallografiittivalurauta) valmistettujen putkien, jotka luokitellaan tällä hetkellä CN-koodeihin ex 7303 00 10 ja ex 7303 00 90 (Taric-koodit 7303001010 ja 7303009010), lukuun ottamatta pallografiittirautaputkia, joissa ei ole sisä- ja ulkopinnoitetta (pinnoittamattomat putket), tuontiin sovellettavaa tasoitustullia koskeva osittainen välivaiheen tarkastelu.
         
         
            2 artikla
            Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Brysselissä 28 päivänä helmikuuta 2020.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 176, 30.6.2016, s. 55.
         
            (2)  Komission täytäntöönpanoasetus (EU) 2016/387, annettu 17 päivänä maaliskuuta 2016, lopullisen tasoitustullin käyttöönotosta Intiasta peräisin olevien pallografiittiraudasta (tunnetaan myös nimellä pallografiittivalurauta) valmistettujen putkien tuonnissa (EUVL L 73, 18.3.2016, s. 1).
         
            (3)  Komission täytäntöönpanoasetus (EU) 2016/388, annettu 17 päivänä maaliskuuta 2016, lopullisen polkumyyntitullin käyttöönotosta Intiasta peräisin olevien pallografiittiraudasta (tunnetaan myös nimellä pallografiittivalurauta) valmistettujen putkien tuonnissa (EUVL L 73, 18.3.2016, s. 53).
         
            (4)  Komission täytäntöönpanoasetus (EU) 2016/1369, annettu 11 päivänä elokuuta 2016, lopullisen polkumyyntitullin käyttöönotosta Intiasta peräisin olevien pallografiittiraudasta (tunnetaan myös nimellä pallografiittivalurauta) valmistettujen putkien tuonnissa annetun täytäntöönpanoasetuksen (EU) 2016/388 muuttamisesta (EUVL L 217, 12.8.2016, s. 4).
         
            (5)  Ilmoitus Intiasta peräisin olevien pallografiittiraudasta (tunnetaan myös nimellä pallografiittivalurauta) valmistettujen putkien tuontiin sovellettavia tasoitustoimenpiteitä koskevan osittaisen välivaiheen tarkastelun vireillepanosta (EUVL C 437, 4.12.2018, s. 32).